அமர் ஜவான் ஜோதி (Amar Jawan Jyoti) () எனப்படுகின்ற "அழியாத படை வீரரின் சுடர்" 1971 ஆம் ஆண்டு இந்திய-பாகிஸ்தான் போருக்குப் பின்னர் கட்டப்பட்ட ஒரு இந்திய நினைவகம் ஆகும். போரின் போது இறந்த இந்திய ஆயுதப்படைகளின் தியாகிகள் மற்றும் அறியப்படாத வீரர்களை நினைவுகூரும் வகையில் இந்த நினைவுச்சின்னம் 1971 டிசம்பரில் கட்டப்பட்டது. இதனை 1972 ஆம் ஆண்டில் இந்திரா காந்தி திறந்து வைத்தார். அமர் ஜவான் ஜோதி புது தில்லியில் ராஜ்பத் என்னும் இடத்தில் இந்தியாவின் வாயில் பகுதியின்கீழ் அமைந்துள்ளது. இது ஒரு கல்லறை மற்றும் பீடத்தைக் கொண்டு காணப்படுகிறது. "அமர் ஜவான்" (அழியாத படை வீரர்) என்று கல்லறையின் நான்கு பக்கங்களிலும் தங்கத்தால் செதுக்கி வைக்கப்பட்டுள்ளது. அதன் உச்சியின் மீது எல் 1 சுய-ஏற்றுதல் துப்பாக்கி நின்ற நிலையில் காணப்படுகிறது. அதில் அடையாளம் காணமுடியாத படை வீரர் ஒருவரின் தலைக்கவசம் காணப்படுகிறது. இந்த பீடம் நான்கு அடுப்புகளால் பிணைக்கப்பட்ட நிலையில் அமைந்துள்ளது, அவற்றில் ஒன்று தொடர்ந்து எரியும் சுடரைக் கொண்டுள்ளது.